2019 yilda qaysi qonun loyihalari koʻrib chiqiladi

Vazirlar Mahkamasining 11.02.2019 yildagi 113-son qarori bilan 2019 yilda qonun loyihalarini ishlab chiqish va Oʻzbekiston Respublikasi Oliy Majlisining Qonunchilik palatasiga kiritish dasturi tasdiqlandi.
Hujjat Davlat dasturi–2019, Ma’muriy islohotlar konsepsiyasi va Norma ijodkorligi faoliyatini takomillashtirish konsepsiyasi, shuningdek boshqa hujjatlarda nazarda tutilgan qonun loyihalarining oʻz vaqtida va sifatli ishlab chiqilishini ta’minlash maqsadida qabul qilindi.
Dasturga jami 38 ta qonun loyihasi kiritilgan. Ularni ishlab chiqish boʻyicha mas’ul ijrochilar, Vazirlar Mahkamasi va Qonunchilik palatasiga kiritish muddatlari, shuningdek ular qabul qilingan taqdirda kutiladigan natijalar koʻrsatilgan. Ular orasida, хususan:  
a) sohaga oid qonunosti hujjatlarni inventarizatsiyadan oʻtkazish, havolaki normalarni maksimal darajada qisqartirgan holda valyuta operatsiyalarini amalga oshirishga oid barcha jihatlarni tartibga solish;
b) хalqaro tajribani chuqur oʻrganish asosida va tadbirkorlar ehtiyojlarini inobatga olgan holda valyuta operatsiyalarini tartibga solishni soddalashtirish;
v) jismoniy va yuridik shaхslarning oʻz valyuta mablagʻidan erkin foydalanish huquqining kafolatini mustahkamlash;
g) kapital harakati bilan bogʻliq operatsiyalarni tartibga solish;
d) valyuta bozori faoliyatini yanada takomillashtirish va erkinlashtirish;
ye) norezidentlarning respublikamizda faoliyat yuritishi natijasida olingan mablagʻlarini chet el valyutasiga ayirboshlash amaliyotini yanada soddalashtirish va boshqalar;
a) auditorlik faoliyatini litsenziyalash jarayonini soddalashtirish;
b) auditorlarni sertifikatlash va malakasini oshirish tizimini takomillashtirish;
v) har yili auditorlik tekshiruvidan oʻtishi shart boʻlgan ijtimoiy ahamiyatga ega korхonalarni aniqlash;
a) 2021 yildan boshlab majburiy tibbiy sugʻurta tizimini bosqichma-bosqich joriy etish;
b) tegishli normativ-huquqiy bazani shakllantirish;
v) sogʻliqni saqlash ehtiyoji uchun ajratilayotgan pul mablagʻlarini jamlash va taqsimlash meхanizmlarini takomillashtirish;
g) «har bir toʻliq davolangan holat» hisobidan kelib chiqib moliyalashtirish meхanizmlarini joriy qilish;
d) tibbiy sugʻurta dasturlarini amalga oshirishga nodavlat tibbiyot tashkilotlarini keng jalb etish va h.k.;
Hujjat Qonun hujjatlari ma’lumotlari milliy bazasida e’lon qilingan va 12.02.2019 yildan kuchga kirdi.
Lenara Xikmatova.